《琅琊山慧觉禅师》
宋代·施昌言

一衲闲云出世心，何年投锡住香林。
空山有月泉鸣玉，净境无尘地布金。
开土竞来依海会，软言频见发潮音。
龛灯不绝炉烟馥，坐久铜莲几度沉。

作者简介：通州静海人，字正臣。第进士。授将作监丞，通判滁州。知太平州，上政论三十篇。入为殿中侍御史、开封府判官。后历任地方州官，卒于京师。虽能任繁剧，然治家则凌乱无纪。